C 47/62
FI
Euroopan unionin virallinen lehti
7.2.2023
Tiistai 5. heinäkuuta 2022
111. kehottaa komissiota yhdistämään tulevan hoito- ja hoivastrategian Euroopan yhteisötalouden toimintasuunni­ telmaan ja lisäämään samalla tietoisuutta yhteisötalouden tarjoamista mahdollisuuksista parantaa hoiva-alan työoloja sekä lisätä naisten mahdollisuuksia saada laadukkaita työpaikkoja; kehottaa jäsenvaltioita investoimaan hoivatalouden kehittämiseen ottaen asianmukaisesti huomioon inhimillisiin tekijöihin liittyvät näkökulmat alalla; 112. antaa tunnustusta kansalaisyhteiskunnan ja voittoa tavoittelemattomien järjestöjen, kuten kansalaisjärjestöjen, potilasjärjestöjen, hyväntekeväisyysjärjestöjen ja uskonnollisten tai muiden yhteisöjen, tekemälle hoivatyölle ja arvostaa sitä; 113. kehottaa jäsenvaltioita muotoilemaan hoivapolitiikkansa ja tarkistamaan sitä jatkuvassa vuoropuhelussa työmarkkinaosapuolten, asiantuntijoiden, kansalaisyhteiskunnan järjestöjen, kansallisten ja EU:n tason viranomaisten sekä hoivan saajia ja hoivatyöntekijöitä ja omaishoitajia edustavien järjestöjen kanssa, jotta voidaan tukea tehokkaiden sosiaalisen hoivapolitiikan ratkaisujen löytämistä asianomaisten tarpeisiin; korostaa, että on tärkeää kuulla aktiivisesti hoivatyötä tekeviä ja hoivaa saavia ja heitä edustavia järjestöjä tulevan eurooppalaisen hoito- ja hoivastrategian kehittämisestä, täytäntöönpanosta ja seurannasta; kehottaa komissiota ja jäsenvaltioita käynnistämään keskustelun teknologian ja hoivan laadun välisestä yhteydestä; 114.
kehottaa komissiota tekemään tutkimusta, jotta voidaan ymmärtää paremmin hoivan ja tuen tarpeessa oleville henkilöille tarjottavan riittämättömän hoivan taloudellisia ja yhteiskunnallisia vaikutuksia, ja takaamaan tulevan foorumin puitteissa rahoituksen harvinaisten sairauksien sosiaalisia vaikutuksia potilaiden näkökulmasta tarkasteltaville tutkimus­ hankkeille sekä EU:n laajuisille verkostoille ja innovatiivisille hankkeille, joiden avulla jäsenvaltiot voivat yhdessä luoda ja jakaa hyviä käytäntöjä ja innovatiivisia hoitomalleja, keskittyen erityisesti yleisimpiin sairauksiin ja toimintarajoitteita aiheuttaviin sairauksiin, kuten reumasairauksiin ja tuki- ja liikuntaelinsairauksiin; 115. kehottaa komissiota varmistamaan, että Euroopan tasa-arvoinstituutilla, Eurofoundilla ja muilla asiaankuuluvilla virastoilla on riittävät resurssit seurata ja analysoida, saadaanko politiikkatoimilla aikaan aiottuja parannuksia hoiva-alalla myös saavutettavuuden, laadun, sukupuolten tasa-arvon, infrastruktuurin ja työ- ja yksityiselämän tasapainon suhteen ja miten; 116. kehottaa laatimaan ulkoisen tieteellisen ja eettisen arvioinnin covid-19-pandemian hoidosta hoiva-alalla, koko Euroopan unionin toimista sekä jäsenvaltioiden toimista ja arvioimaan EU:n nykyistä valmiutta pandemioiden varalta; kehottaa jäsenvaltioita ja komissiota tutkimaan ikääntyneiden ja vammaisten henkilöiden asumispalveluissa ja muissa sosiaalipalveluja tarjoavissa laitoksissa havaittujen covid-19-tartuntojen ja -kuolemien merkittävän määrän syitä ja sitä laiminlyötiinkö tai rikottiinko ihmisoikeuksia ja potilaiden oikeuksia, jotta tapahtuneesta voidaan oppia ja estää tällaisten tragedioiden toistuminen tulevien kriisien yhteydessä; o o 117.
o
kehottaa puhemiestä välittämään tämän päätöslauselman neuvostolle ja komissiolle.